November 29, 2021, 3 months ago 0 Waqt dibattitu fil-plenarja tal-Parlament Ewropew dwar id-Direttiva tar-Rappurtar Pajjiż b'Pajjiż (CbCR) il-Kap tad-Delegazzjoni Maltija tal-Partit Laburista tal-S&D Alfred Sant saħaq li "għandhom jinżammu l-parametri attwali dwar il-kompetenzi tat-taxxa fi ħdan l-UE, b'kwistjonijiet ta' taxxa jibqgħu suġġetti għall-kompetenza nazzjonali u mhux tal-UE." L-eks Prim Ministru għamel referenza għal tliet suġġetti ċentrali mqajma mill-adozzjoni tad-Direttiva CbCR. Dawn huma l-ġlieda kontra l-evażjoni u l-evitar tat-taxxa, il-kompetizzjoni ġusta tat-taxxa u l-parametri ta' Governanza dwar il-kompetenzi tat-taxxa. Il-Membri Parlamentari Ewropej qablu li japprovaw leġiżlazzjoni ġdida li permezz tagħha l-intrapriżi multinazzjonali (MNEs) ikunu meħtieġa jħabbru pubblikament it-taxxi li jħallsu f'kull Stat Membru Ewropew. L-għan ewlieni ta' din il-leġiżlazzjoni huwa li tneħħi l-evitar tat-taxxa. Filwaqt li rrikonoxxa li t-trasparenza hija vitali biex tiġi indirizzata l-ġlieda kontra l-evażjoni u l-evitar tat-taxxa, u biex ikun possibbli l-iskrutinju pubbliku fuq kwistjonijiet tat-taxxa, b'mod partikolari fost l-awtoritajiet tat-taxxa, Sant esprima kawtela dwar sa liema punt l-informazzjoni għandha tkun tista' tinkiseb u tkun aċċessibbli b'mod miftuħ. "Jqumu mistoqsijiet leġittimi dwar jekk ir-rilaxx ta' informazzjoni bħal din ikunx ta' detriment għall-impriżi Ewropej billi ddgħajjef il-kompetittività tagħhom," huwa wissa. L-MPE Laburista sostna li jrid jinżamm il-prinċipju ta' kompetizzjoni ġusta fit-taxxa bejn l-istati u saħaq li d-Direttiva tas-CbCR m'għandhiex twassal għal armonizzazzjoni tat-taxxa li tkun ta' benefiċċju biss għal Stati Membri akbar u li jonfqu aktar. Irrimarka wkoll li fuq kwistjonijiet ta' taxxa, li jibqgħu l-kompetenza tal-Istati Membri, għandha tinżamm l-unanimità sħiħa dwar it-teħid tad-deċiżjonijiet. L-inizjattiva CbCR qed tiġi adottata fuq bażi ta' maġġoranza kwalifikata u ma ntlaħaqx qbil unanimu f'dan ir-rigward. Dan "jagħmel il-leġittimità tagħha instabbli." Ma teżisti l-ebda direzzjoni għal dak li hu leġittimu li jagħmlu l-ġurnalisti u dak li mhux – Alfred Sant L-eks Prim Ministru Alfred Sant esprima l-appoġġ tiegħu għar-rapport kontra Kawżi Strateġiċi Kontra l-Parteċipazzjoni Pubblika (SLAPPs). Huwa faħħar l-inizjattiva kontra … Read More Drittijiet legali m'għandhomx u ma jistgħux jiġu revokati b'mod arbitrarju – Alfred Sant Alfred Sant ivvota favur riżoluzzjoni tal-Parlament Ewropew li tappella lill-gvern Pollakk biex jiżgura li ma jmutux aktar nisa fil-Polonja minħabba … Read More Għandu jinżamm il-prinċipju ta' kompetizzjoni ġusta fit-taxxa bejn l-istati – Alfred Sant Waqt dibattitu fil-plenarja tal-Parlament Ewropew dwar id-Direttiva tar-Rappurtar Pajjiż b'Pajjiż (CbCR) il-Kap tad-Delegazzjoni Maltija tal-Partit Laburista tal-S&D Alfred Sant saħaq … Read More Sant jesprimi riżervi dwar l-armonizzazzjoni tar-regoli tal-finanzjament tal-partiti u l-fondazzjonijiet Ewropej L-eks Prim Ministru Alfred Sant ivvota favur rapport lill-plenarja tal-Parlament Ewropew dwar l-istatut u l-finanzjament tal-partiti politiċi Ewropej u l-fondazzjonijiet … Read More